<classify> Okwi anayechezea Simba, anatarajiwa kwenda nchini Denmark kufanya majaribio katika Klabu ya Sonderjyske inayoshiriki Ligi Kuu ya huko kuanzia kesho.Kwa mujibu wa taarifa iliyowekwa kwenye tovuti ya Klabu ya Simba jana, majaribio hayo yatakuwa ya siku 14 kuanzia kesho na baada ya hapo klabu hiyo ya Sonderjyske itatuma ripoti kamili ya majaribio hayo.Rais wa Simba, Evans Aveva alisema: Simba inafurahi sana kuona wachezaji wake wanapata nafasi hizi za kuonesha vipaji vyao tena kwenye viwango vya kimataifa zaidi, hivyo Simba inamtakia kila la kheri Okwi kwenye majaribio yake ya siku 14 kwenye Klabu ya Sonderjyske iliyopo kwenye ligi ya Denmark.Okwi aliyezaliwa miaka 23 iliyopita nchini Uganda, aliwahi pia kucheza kwa muda mfupi katika Klabu ya Etoile Sportive du Sahel ya Tunisia na baadaye kuichezea Yanga kabla ya msimu uliopita kurudi klabu yake ya Simba.Katika hatua nyingine, mshambuliaji na nahodha wa Azam FC, John Bocco mambo yake yamemnyookea baada ya Klabu ya Free State Stars ya Afrika Kusini kukubali kumsajili.Taarifa zilizopatikana kutoka vyanzo mbalimbali vya habari, Azam FC imekubali kumuuza mchezaji huyo na kinachosubiriwa ni timu hiyo kumalizana juu ya maslahi binafsi ili kuhamia katika timu hiyo.Kwa mujibu wa mtandao wa bongostaz, Azam FC imekubali kumuuza mshambuliaji huyo kwa kitita cha Dola za Marekani 80,000 ikiwa ni sawa na zaidi ya Sh milioni 160,000 kwa klabu hiyo.Na sasa kinachosubiriwa na Free State kumalizana na mchezaji juu ya maslahi binafsi ili mshambuliaji huyo wa kimataifa wa Tanzania, ahamie Ligi Kuu ya ABSA Afrika Kusini.Mshambuliaji mahiri, Mrisho Ngassa aliyesajiliwa na Free State miezi miwili iliyopita baada ya kumaliza mkataba Yanga, anaeleza kuwa ndiye aliyempa ulaji huo Bocco kwa kuwapa viongozi wa timu hiyo mawasiliano ya Bocco.Hata hivyo, gazeti hili lilipomtafuta Msemaji wa Azam FC, Jaffari Idd kuzungumzia taarifa hizo, alisema hazina ukweli na kama zitakuwa na ukweli zitawekwa mara moja katika tovuti ya klabu hiyo.Bocco aliwahi kufanya majaribio Afrika Kusini katika Klabu ya Supersport na Algeria na kufuzu ila hakuuzwa kutokana na dau dogo  <topic>: michezo 